CELEX: 62014FN0095
Language: mt
Date: 2014-09-17 00:00:00
Title: Kawża F-95/14: Rikors ippreżentat fis- 17 ta’ Settembru 2014 – ZZ vs BĊE

24.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 421/63
            
         Rikors ippreżentat fis-17 ta’ Settembru 2014 – ZZ vs BĊE
   (Kawża F-95/14)
   2014/C 421/93
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: L. Levi u M. Vandenbussche, avukati)
   
      Konvenut: Il-Bank Ċentrali Ewropew
   
      Suġġett
   
   Annullament tad-deċiżjoni tal-Bord Eżekuttiv tal-BĊE li r-rikorrent ma jingħatax żieda addizzjonali fis-salarju, fil-kuntest tal-proċedura ta’ reviżjoni annwali tas-salarji u tal-bonuses, għas-sena 2014.
   
      Talbiet tar-rikorrent
   
   
               —
            
            
               jannulla d-deċiżjoni tal-Bord Eżekuttiv, adottata fil-25 ta’ Frar 2014 u kkomunikata lill-persunal fit-3 ta’ Marzu 2014, li r-rikorrent ma jingħatax żieda addizzjonali fis-salarju għas-sena 2014;
            
         
               —
            
            
               jannulla d-deċiżjoni li tiċħad l-appell speċjali, iddatata l-1 ta’ Lulju 2014 u rċevuta fit-8 ta’ Lulju 2014;
            
         
               —
            
            
               jekk ikun neċessarju, jannulla d-deċiżjoni tal-kap tad-dipartiment kompetenti/DG-H li ma kkunsidrax u lanqas ippropona lir-rikorrenti għal ASA, ikkomunikata impliċitament permezz tad-deċiżjoni tal-Bord Eżekuttiv tal-25 ta’ Frar 2014 u permezz tad-deċiżjoni li tiċħad l-appell speċjali tal-1 ta’ Lulju 2014;
            
         
               —
            
            
               jordna l-kumpens għad-dannu materjali li jikkonsisti fit-telf ta’ opportunità li jinkiseb ASA fl-2014, ivvalutat fl-ammont ta’ EUR 54  635 jew alternattivament fl-annullament tal-proċedura li wasslet għad-deċiżjoni tal-25 ta’ Frar 2014 u l-organizzazzjoni mill-BĊE ta’ proċedura ġdida għall-għoti ta’ żidiet addizzjonali tas-salarju għas-sena 2014;
            
         
               —
            
            
               jikkundanna lill-konvenut jikkumpensa d-danni morali ivvalutati ex aequo et bono fl-ammont ta’ EUR 5  000;
            
         
               —
            
            
               jikkundanna lill-BĊE għall-ispejjeż kollha.